open-index/open-wikipedia-markdown huggingface dataset:
Adchuste d'ARN

En biolochía molecular, l**'adchuste** (pronunciato /aˈtʃuste/; d'o latín *ad* + *iuxtare*, «chunir (dos cosas) per os cabos»), millor conoixiu en a bibliografía cientifica con l'anglicismo ***Splicing***, ye una modificación de l'acido ribonucleico (ARN) dimpués d'a transcripción que implica una eliminación indueita d'os introns y a connexión posterior d'os exons, proceso que produceix como resultato lo RNA mensachero (mRNA, de «*messenger RNA*») tipico d'os eucariotas, en aprestando-lo ta que pueda traducir-se en proteínas. En a mayoría de celulas eucariotas, l'adchuste se fa con tot una complexa maquinaria molecular, que ha lo nombre d'«adchustosoma» u «*spliceosoma*», que ye feita de ribonucleoproteínas nucleyars chicas (snRNP, de «*small nuclear ribonucleoproteins*»), anque omne tamién conoix mRNAs autoadchustativos.

## Se veiga tamién
*Transcripción d'acidos nucleicos.
*Traducción de proteínas.
*RNA mensacher maduro.
*Maduración d'o RNA.
*Intrón.
*Exón.
*Ribozima.

## Vinclos externos
Alberto Gracia Trell

**Alberto Gracia Trell** ye un escritor en aragonés naixiu de Uesca (1985). Diplomau en Machisterio, e profesor d'aragonés, ha publicau bella cosa d'articlos y colaboracions en cuantas revistas como *[[Fuellas]]*, *[[Serrablo (revista)|Serrablo]]*, *[[Luenga & Fablas]]*, *[[Rolde. Revista de Cultura Aragonesa|Rolde]]*, *[[Jacetania (revista)|Jacetania]]* y *[[Ambista]]*, como: Notas sobre l’aragonés d’A Lueca de Chuana Coscujuela, Apuntes sobre el aragonés en Orna, Chusé Gracia escritor popular en aragonés, Felis Gil del Cacho autor d'o primer libro en aragonés tensino,  "Chuana Coscujuela la escritora del pueblo", "El pensamiento de Pedro Arnal Cavero en torno a la lengua aragonesa" u "Lengua y vocabulario de Naval (Somontano de Barbastro) en la obra de Privato Cajal (1969)".

Ye vocal de publicacions d'o *[[Consello d'a Fabla Aragonesa]]* -an que ha impartito cursos de luenga aragonesa- y d'o consello de redacción d'a revista *Fuellas*. D'atra man, ha escrito bel relato curto como *O cuento de Chusepet*, que se reculle en o libro *[[O despertar de l'onso]]*, u o cuento infantil *Belianet, l'onset que no quereba estar domato* (2016). Ganó en 2009 o VI Concurso de relatos curtos "Luis del Val" con o relato *Manimenos, lo fize*.

Antiparte, ye editor, chunto a Chusé Raúl Usón, d'a obra completa en aragonés d'Agliberto Garcés, publicata en o volumen *Agliberto Garcés (1908-2002). Obra en aragonés meridional* por Xordica en 2012 y de parte d'a obra etnolingüistica de Pedro Arnal Cavero en *Somontano en alto. Escritos e inéditos (1946-1959)*, publicata por Aladrada Ediciones en 2014.
Tossa de Mar

:*Iste articlo ye sobre un municipio catalán en a comarca d'a Selva; ta la comuna occitana en o departamento francés de Landas, se veiga *'Tòssa**''.


**Tossa de Mar*' ye un [[municipio]] [[Catalunya|catalán]] situato en a [[Comarcas de Catalunya|comarca]] d'a [[Selva (Catalunya)|Selva]], [[provincia de Chirona]] y [[partiu chudicial]] de Blanes.

A suya [[Población humana|población]] ye de 5.948 habitants ([[2009]]), en una [[superficie]] de 38,18 [[km²]] con una [[densidat de población]] de 155,79 hab/km².

== Mugas ==
O suyo termin muga con [[Lloret de Mar]] y con [[Vidreres]]
== Toponimia ==
S'idenficia con a *Turissa* de tiempos d'os [[Antiga Roma|romanos]], o que significa un [[refirme]] a la teoría "[[basco-iberista]]", por haber-ie bels toponimos pareixitos como *Iturissa*  en tierras vasconas y que se remontarías a *Iturritxo*, "[[fuent]]". Bi n'ha un testimonio medieval como *Torsa''.

## Demografía

## Vinclos externos
Lloret de Mar

**Lloret de Mar** ye un municipio catalán situato en a comarca d'a Selva, provincia de Chirona y partiu chudicial de Blanes.

A suya población yera de 37.042 habitants en o 2016, en una superficie de 48,7 km² con una densidat de población de 760,46 hab/km².

Ye un important centre turistico, actividat d'a que estió pionera cuan mientres os anyos 1950 principió a cambiar a suya actividat economica adedicata mas que mas a la pesca, a o comercio maritimo y a o reposo de verano d'as clases altas y selectas de Barcelona dica un turismo de chent forana que se convertió en un turismo masivo dende os anyos 1960 y 1970. Hue chuntament con Blanes y Tossa de Mar visitan istas localidaz mas d'1.500.000 personas cada anyo.

## Cheografía
O suyo termin muga con Blanes, Tordera, Maçanet de la Selva, Vidreres y Tossa de Mar.

## Demografía

## Administración
### Alcaldes

## Vinclos externos

*  Pachina web d'o municipio.
*  Pachina web de turismo de Lloret de Mar.
Vidreres

**Vidreres** ye un municipio catalán situau en a comarca d'a Selva, provincia de Chirona y partiu chudicial de Blanes.

A suya población yera de 8.339 habitants en 2023, en una superficie de 48,05 km² con una densidat de población de 175,9 hab/km². A suya altaria meyana ye de 93 m.

## Mugas
O suyo termin municipal muga con Maçanet de la Selva, Sils, Caldes de Malavella, Lloret de Mar y Tossa de Mar.

## Demografía

## Referencias
Maçanet de la Selva

**Maçanet de la Selva** ye un municipio catalán situau en a comarca d'a Selva, provincia de Chirona y partiu chudicial de Blanes.

A suya población ye de 6.871 habitants (2009), en una superficie de 45,21 km² con una densidat de población de 151,98 hab/km².

## Mugas
O suyo termin muga con Tordera, Fogars de la Selva, Massanes, Riudarenes, Sils, Vidreres y Lloret de Mar.

## Demografía
Diocesi romana

Un **diocesi romana** u **diocesi civil** (en latín, "administración") yera una d'as divisions administrativas de l'Imperio Romano tardano, encomenzando en a tetrarquía. Formaba un livel de gubierno intermeyo que aplegaba unas cuantas provincias y a l'inte yera subordinato a lo prefecto d'o pretorio.

## Historia
O emplego d'a palabra *diocesi* como unidat administrativa amanixió en orient, en as rechions de parla griega. Os distritos de Cibyra, Apamea y Synnada fuoron anyaditos a la provincia de Cilicia en tiempos de Cicerón, que menciona o feito en as suyas cartas familiars (*EB* 1911). A palabra *diocesi*, que alavez equivaleba a un distrito pa a recolección d'impuestos, y remataría aplicando-se a lo mesmo territorio.

A *diocesi* se convertiría formalment en una división territorial y administrativa de l'Imperio Romano en tiempos d'a tetrarquía, baixo l'emperador Dioclecián. Dividió l'imperio en cuatre partitas, quedando cadaguna d'ixas inicialment dirichidas por un coemperador (un tetrarca). Manimenos, poco dimpués os territorios serían reorganizatos de nuevo.

Pa reducir a posibilidad que amanexesen usurpadors locals a lo trono, pa facilitar una recaudación d'impuestos y de provisiones mas eficient y pa aduyar a fer complir a lei, Dioclecián dobló o numero de provincias dende cincuanta dica cuasi cient. As provincias, d'igual traza, quedoron agrupatas en doce diocesis, cadaguna d'ixas gobernata por un oficial dito o *[[vicarius]]*, que respondeba debant o prefecto d'o pretorio. Beluna d'as divisions provincials habió de ser dividita, y fuoron modificatas u bien a principios de 293 u bien a principios d'o sieglo IV.

## Veyer tamién
* Diocesi

## Referencias
Acido ribonucleico

L**'Acido ribonucleico**, tamién conoixiu por as suyas siglas latinas **ARN** y, en l'ámbito cientifico, con as siglas anglosaxonas «***RNA***» (de «**''R**ibo**n**ucleic **a**cid*») ye un tipo prencipal de [[biomolecula]] que contiene una secuencia de [[ribonucleotido]]s concatenaus que constituyen as suyas subunidaz. Cada ribonucleotido consist en una [[base nitrochenata|base nitrochenada]], un [[zucre]] de tipo [[ribosa]], y un [[fosfato]]. A estructura de l'ARN guarda muitas semellanzas con l'[[ADN]], anque difieren en cualques diferencias puntuals (anque prencipals) que fan cua cadagún tienga propiedaz bien diferents de l'altro cara a la biolochía d'a [[celula]].

Atamas que o DNA se troba en forma d'una doble cadena antiparalela en a celula (dsDNA, «*double stranded DNA*»), l'ARN gosa ser-ie present en forma de cadena sencilla (ssRNA, «*single stranded RNA''»), estando que ista ye a suya forma per muito mas frecuent, anque ta diferents funcions y en bels fenomenos conoixius d'a biolochía molecular, moleculas pereixederas e intermediarios d'ARN de dos cadenas (dsRNA) se gosan sintetizar. A demés, e ista ye a diferencia que gosa condicionar todas as altras, os nucleotidos d'ARN se forneixen dencima d'una pentosa que ha nombre ribosa que les fa de bastida prencipal, y que lieva o grupo hidroxilo (-OH) en toz os suyos atomos de carbonio per contraposición con as desoxirribosas, que fan parte de l'ADN, que careixen d'un atomo d'oxicheno en comparanza. A tercer diferencia prencipal d'entre ARN y ADN ye en os cuatre tipos de bases nitrochenadas que poseyen: adenina, uracilo, citosina y guanina en l'ARN, y adenina, timina, citosina y guanosina en l'ADN, estando diferent que l'ARN tiene uracilo por cuentas de timina.

## Se veiga tmién
* Acido desoxirribonucleico

## Vinclos externos
Elena Gusano Galindo

**Elena Gusano Galindo** (Madrit, 1949) ye una escritora y dramaturga en aragonés ansotano. Licenciada en Sociolochía, ye filla de mai ansotana y pai fagotano, y conoixió l'aragonés d'a val d'Ansó por as mullers d'a suya familia.

Ye autora de *Guisos y ditos en os fogarils d'antismás* (2004), d'o relato *Maiberal* (2008), ganador d'o concurso de relatos curtos en aragonés "Luis del Val" organizau por o Concello de Sallén de Galligo, y de *Yésica, un abrío d'agora* (2010), que ye a primera obra de teatro escrita en aragonés ansotano y ha trunfau en as suyas representacions teatrals. Chunto a Juan Karlos López-Mugartza ha publicau l'articlo "As casas d'Ansó. Oiconimia d'a billa d'Ansó (Uesca, Aragón)" (Luenga & Fablas, 15-16, 2011-2012).
Constancio Cloro

**Constancio Cloro** (en latín Flavius Valerius Constantius) estió un emperador de l'Imperio Romano d'o periodo d'a tetrarquía. En a historiografía bizantina li adhibioron a embotata de *Chloros* ("con poca color"). Reinó como *Caesar* chunto con Maximián dende l'anyo 293 dica l'anyo 305. Reinó como *Augustus* en l'Imperio Romano d'Occident chunto con Galerio como *Augustus* en l'Imperio Romano d'Orient dende l'anyo 305 dica o 25 de chulio de l'anyo 306, cuan morió en Eburacum (actual York, Britannia), dimpués d'una expedición contra os pictos en Caledonya.

## Vinclos externos
Briquet

Un **briquet** (de l'occitán *< briquét*), tamién dito **encendedor**, **mechero** u **chisquero**, ye un dispositivo emplegato ta pretar fuego a unatra substancia que será a encargata de mantener a flama por mas tiempo.

## Historia y tipos de briquez
Os primers briquez yeran un tubo, d'uns 6 a 8 milimetros de diametro (por un regular de latón), por a on que i pasaba una mecha de cotón. En unatro tubo paralelo bi heba una pedrenya d'encender mantenita con un muelle y un torniello contra una rueda estriata que, fendo-la chirar con o dido, produciba purnas que pretaban fuego a la mecha. Una vegata emplegata a brasa producita en a mecha, se ficaba ista adintro d'o suyo tubo con un tape enganchato en un filo d'arambre, que amortaba a brasa por sufocación (manca d'oxichén ta a combustión).

Os briquez posteriors, no teneban mecha y yeran formatos por un deposito que almadacena o combustible (benzina, butano u atros), una pedreta que prevoca a purna y un mecanismo t'amortar a flama comodament quitando l'oxichén.

Os mas modernos no gosan emplegar a piedra, sino un sistema electronico que produce una purna. Duran muito menos que os de piedra, pero muito mas baratos.

## Briquet ta fumarros en automobils
A mayoría d'os automobils tien un briquet electrico formato por un cable enreligato por a on que pasa una corrient de 15 a 20 amperios que en pocos segundons escalfa o briquet. Una vegada se torna de color narancha, ye capable d'encender o fumarro.

## Notas


## Referencias
Revolución de mayo

Se conoix con o nombre de **Revolución de mayo** a los escaicimientos de mayo de 1810 en a ciudat de Buenos Aires en l'actual Archentina, que alavez yera una colonia d'Espanya, estando la capital d'o Virreinau d'o Río de la Plata. Istos escaicimientos prencipioron o 18 de mayo de 1810, cuan plegoron en Buenos Aires as noticias d'a cayida d'a Chunta Suprema Central de Sevilla mientres a Guerra d'o Francés, continoron en a dita *semana de mayo* dica lo 25 de mayo, cuan rematoron con a destitución d'o virrei Baltasar Hidalgo de Cisneros y la proclamación d'a Primera Chunta de Gubierno. Ista destitución s'aprebó en o dito "Capítol ubierto d'o 22 de mayo de 1810".

Se considera por os historiadors que a Revolución de mayo ye lo primer movimiento independentista archentino, encara que en realidat no se proclamó la independencia d'Archentina. Formalment, os bonaerenses nomás facioron que no acceptar l'autoridat d'o Consello de Rechencia de Espanya y Indias en considerar que no representaba a lechitimidat dimpués de que, con as ditas Abdicacions de Bayona, o rei Ferrando VII y o su pai Carlos IV hesen abdicau en favor de Napoleón Bonaparte d'o trono d'Espanya. Cal parar cuenta, sindembargo, que ixa aceptación d'a sobiranía espanyola yera nomás que un movimiento tactico en aspera de declarar ubiertament a independencia, como s'escaició en zaguerías o 9 de chulio de 1816 en o dito Congreso de Tucumán.

## Vinclos externos
Mike Myers

**Mike Myers** (nombre artistico de **Michael Jonathan Myers**), naixito de Toronto (Ontario) o 25 de mayo de 1963, ye un actor, guionista y productor cinematografico canadiense con una destacata carrera en o Cine estausunidense y cuantas obras recibitas. D'entre as suyas cintas, cal destacar as cintas d*'Austin Powers*, a on fa una parodia d'o personache de James Bond (*[[Austin Powers: International Man of Mystery]]*, 1997; *[[Austin Powers: The Spy Who Shagged Me]]*, 1999; y *[[Austin Powers in Goldmember]]*, 2002), encara que tamién d'atros treballos, como *[[Wayne's World (cinta)|Wayne's World]]* (Penelope Spheeris, 2002) u *[[The Cat in the Hat (cinta)|The Cat in the Hat]]* (Bo Welch, 2003).

## Vinclos externos

*  Mike Myers en IMDb.
Chil de Roma

**Chil de Roma** u **Echidio Román** (Roma, Estaus Pontificios, 1243-1316) estió un filosofo, teologo y cardenal medieval italiano especializato en lochica. Ligato a la hierarquía eclesiastica y a la cort (pus yera tutor de Felipe IV de Francia), a suya reputación estió a-saber-lo de gran encara vivindo él, tanto por os suyos escritos como por o suyo papel debant d'a Orden de Sant Agostín.

Chil de Roma estudió en París y recibió amostranzas dreitament dende Sant Tomás d'Aquino. Destacó como mayestro de teolochía y como comentarista d'Aristótil. Dentro d'a Orden de Sant Agostín yera en a Orden de Chuan Bon, mendicant dende 1256. As doctrinas de Chil de Roma son d'orichen aristotelico-tomista, pero influitas por Proclo y Sant Agostín d'Hipona, orichinoron a escuela echidiana. Chil de Roma polemizó con Henrique de Gant y a teoría d'a pluralidat d'as formas.

## Obra
As suyas obras mes relevants son *De erroribus philosophorum*, *De regimine principum* y *De ecclesiastica sive summi pontificis potestate*. Aleix de Barcelona fació unas glosas d'a obra *De regimine principium*, con una traducción a la *[[scripta aragonesa|scripta medieval aragonesa]]* residual d'a segunda metat d'o sieglo XV, ya en camín de converchencia con o castellano escrito.

## Bibliografía
*Jukka Kiviharju *Las glosas del mestre Aleix de Barcelona del DE REGIMINE PRINCIPIUM de Egidio Romano y su versión navarroaragonesa*. Suomalainen Tiedeakatemia. Helsinki 1995. http://books.google.es/books?cd=5&id=SRjvAAAAIAAJ&dq=De+regimine+principium&q=nubles

## Vinclos externos
*Chil de Roma en Symploké 
*Chil de Roma en a revista Aquinate
Gracián

**Gracián**  estió un emperador de l'Imperio Romano d'Occident. Ye naixito en l'anyo 359 de Sirmium (Panonia) (actual Sremska Mitravica en Serbia) u o 18 d'abril u o 23 de mayo, y morió o 25 d'agosto de 383.

Estió emperador d'Occident dende l'anyo 375 dica l'anyo 383.

O 4 d'agosto de 367 fue proclamato Augusto por su pai. A la muerte de Valentinián I o 17 de noviembre de l'anyo 375 as tropas que i heba en Panonia proclamoron emperador a su chermanastro Valentinián II, que yera un nino muito chicot. Gracián se reservó l'administración de Galia y posó a Italia, Iliria y Africa baixo o mando de Valentinián y a suya mai, que s'establioron en Milán. Manimenos l'autoridat reyal la teneba Gracián.

O 9 d'agosto de 378 l'exercito romano oriental fue esconfito por os visigodos en a batalla d'Andrianoplin y morió l'emperador Valent, que yera o suyo tio. D'esta traza Gracián consiguió fer-se con o poder de l'Imperio Romano d'Orient.

Manimenos proposó a lo cheneral hispano Flavio Teodosio como gobernador d'a partita oriental de l'imperio y fue coronato emperador o 19 de chinero de  l'anyo 379.

Ye mencionato en a traducción aragonesa de "Historia Romana" acomandata por Chuan Ferrández d'Heredia:

## Vinclos externos
Fogars de la Selva

**Fogars de la Selva** ye un municipio catalán situato en a comarca d'a Selva, provincia de Chirona y partiu chudicial de Blanes.

A suya población ye de 1.513 habitants (2009), en una superficie de 32,12 km² con una densidat de población de 47,1 hab/km².

## Mugas
O suyo termin municipal muga con Tordera, Sant Feliu de Buixalleu, Hostalric, Massanes y Maçanet de la Selva.

## Demografía
Trobataire

Un **trobataire** u **trobador** ye un poeta cantaire d'a Edat meya que creyaba composicions literarias y musicals, destinatas a estar esparditas por o canto d'os chuglars. Manimenos, a parola poeta yera destinata a aquellas personas que escribiban literatura en luenga latina, ye decir, os clerigos. O termin "trobataire" especifica aquel "poeta" que escribiba en luenga vulgar. O trobataire ye una persona culta, que sabe de musica, de retorica, de lirica, ye decir, que perteneixe a la nobleza, u que, a o menos, ha aprendito istas tecnicas, y que escribe as poesías en luenga vulgar ta que sian trasmesas oralment. Cal remerar que a población en aquella epoca yera analfabeta y toda ista literatura heba d'estar recitata y escrita en a luenga d'o pueblo y, no pas en latín. Os trobataires por un regular cantaban en occitán, pero ista luenga yera artificial, yera una luenga alto u baixo unificata por parti d'os trobataires (una koiné). A sobén i teneba mas presencia o dialecto lengadocián, pero estió en primeras o Lemosín o centro mas important d'a cultura trobadoresca.

Ista "koiné", atamas d'a suya "uniformidat", presenta bellas variacions de parolas en os diferents trobadors. Isto se debe a la manca d'una gramatica bien estructurada en tot o territorio de parla occitana. D'atra man, como s'ha dito, ista "koiné" yera artificial, no corresponde con dengún d'os dialectos, que ya existiban, pero con menos diferencias que hue, de traza que se podría afirmar que ista "civilización cortesana" se restrinchiba, nomás, a la chent d'a nobleza, a os aristocratas, u bien aquellas personas que, por os motivos que sían, aprendioron as tecnicas trobadorescas y teneban o rango de trobador.

Os suyos poemas no yeren ta estar leyitos, sino ascuitatos. A población, o pueblo, os sirvients, etc., ye decir, a clase baixa, yera de tot analfabeta, asinas que a unica traza que teneban ta entender a poesía, a literatura culta, yera a traviés d'o recital d'os chuglars, uns personaches, por un regular malabaristas, acrobatas que, por meyo d'actividats de circo u muestras con bestias ya amayestratas u cualsiquier atro espectaclo, feban o recital d'os poemas. A sobén, cada trobador teneba o suyo propio chuglar que amostraba as suyas creyacions.
Peter Cushing

**Peter Cushing** (nombre artistico de **Peter Wilton Cushing**), naixiu de Kenley (Surrey, Anglaterra) o 26 de mayo de 1913 y muerto en Canterbury (Kent, Anglaterra) l'11 d'agosto de 1994, estió un actor britanico con una important carrera cinematografica en o Cine britanico, destacando-ie por as suyas interpretacions en cintas de chenero de cine de terror.

D'entre as cintas que interpretó, se puet destacar *[[The Curse of Frankenstein]]* (1957, Terence Fisher), *[[Dracula (cinta de 1958)|Dracula]]* (1958, Terence Fisher). *[[Dr. Terror's House of Horrors]]* (1965, Freddie Francis), *[[Pánico en el Transiberiano]]* (1973, Eugenio Martín), u *[[Legend of the Werewolf]]* (1975, Freddie Francis). Tamién interpretó a Sherlock Holmes, o personache creyau por Arthur Conan Doyle, en cintas como *[[The Hound of the Baskervilles (cinta de 1959)|The Hound of the Baskervilles]]* (1959, Terence Fisher).

## Se veiga tamién
* Cintas interpretadas por Peter Cushing.

## Vinclos externos

*  Peter Cushing en Internet Movie Database.
*  Peter Cushing en Internet Broadway Database.
*  Peter Cushing en Find A Grave.
Aurelián

**Aurelián** (en latín Lucius Domitius Aurelianus), estió un emperador de l'Imperio Romano, dende l'anyo 270 dica setiembre u octubre de l'anyo 275. Ye naixito o 9 de setiembre de l'anyo 214 u 215 y morió en Caenophrurium (Tracia) en septiembre u octubre de l'anyo 275.

Mientres o suyo mandato habió de luitar contra diferents pueblos barbaros (vandalos, alamans y godos principalment), y contra a secesión de territorios de l'imperio (L'Imperio de Palmira de Zenobia y l'Imperio Galo de Tetrico). Encara que bels territorios perifericos se perdioron pa cutio (Dacia), consiguió aturar a entrata d'os barbaros y reunificar l'imperio.

Dió un empentón a lo culto a *[[Sol invictus]]* como principal dios en o panteón romano, o que representaba una reforma relichiosa d'o politeísmo romano; estatuyó que se celebrás o día de *Sol invictus* o 25 d'aviento.

## Campanya contra os alamans
En l'anyo 271 os alamans invadioron Italia entrando en a Plana Padana y saqueyando ciudaz, plegoron a trescruzar o Po y ocupar Placentia. Alavez Aurelián yera en Panonia luitando contra os vandalos y habió d'entrar a escape en Italia. Os alamans lo derrotoron en chinero de l'anyo 271 en a Batalla de Placentia y bi habió pavor en Roma por a posible plegata d'os barbaros. Manimenos Aurelián consiguió vencer-los en a Batalla de Fano y d'una traza decisiva en a Batalla de Pavía. Dimpués construyió una nueva muralla en Roma, os Muros d'Aurelián.

## Campanya contra os godos y evacuación de Dacia
Os godos presionaban a los romanos en a Dacia romana y en o mesmo Danubio. L'emperador Aurelián derrotó a los godos en l'anyo 271, mató a lo suyo lider Cannabaudes, y a l'igual que Claudio II prenió o títol de gloria *Gothicus Maximus* por as exitosas campanyas contra ixe pueblo.

Manimenos prenió a decisión d'abandonar a provincia de Dacia por estar muito dificil y cara d'esfender. A evacuación se fació entre os anyos 271 y 272. Os godos podioron ocupar ya tota Dacia. Encara ye polemico si a mayoría d'os dacorromanos fuoron evacuatos u a mayoría se i quedoron.

Con a chent que evacuó Aurelián organizó una nueva provincia con nombre "Dacia" adintro d'o territorio de l'antiga *[[Moesia]]*, a *[[Dacia Aureliana]]* con capital en Serdica, (dimpués d'una reorganización este territorio se dició *[[Dacia ripensis]]*).

## Mencions en fuents aragonesas
Ye mencionato en a traducción aragonesa de "Historia Romana" acomandata por Chuan Ferrández d'Heredia on lo comparan con Valentinián II:

En "Historias contra los paganos" mencionan a retirada romana de Dacia:

## Vinclos externos
Miles Davis

**Miles Davis** (**Miles Dewey Davis III**), naixito d'Alton (Illinois) o 26 de mayo de 1926 y muerto en Santa Monica (California) o 28 de setiembre de 1991, estió un compositor y musico (trompeta, piano, organo) estausunidense de *[[jazz]]*, uno d'os prencipals d'ixe chenero musical.

## Discografía seleccionata
* *[[Birth of the Cool]]* (1949).
* *Round About Midnight* (1956).
* *Cookin with the Miles Davis Quintet* (1956).
* *Steamin with the Miles Davis Quintet* (1956). 
* *Relaxin with the Miles Davis Quintet* (1956).
* *Workin with the Miles Davis Quintet* (1956). 
* *Miles Ahead* (1957).
* *Milestones* (1958). 
* *Ascenseur pour l'échafaud (Lift to the scaffold)- Soundtrack* (1958).
* *[[Kind of Blue]]* (1959).
* *Seven Steps to Heaven* (1963).
* *ESP* (1965).
* *Miles Smiles* (1966).
* *Nefertiti* (1967).
* *In a Silent way* (1969).
* *Bitches Brew* (1969).
* *Black beauty: Miles Davis at Filmore West* (1970).
* *The Man with the Horn* (1981). 
* *Decoy* (1983). 
* *Aura* (1985). 
* *Tutu* (1989).
* *Amandla!* (1989).

## Vinclos externos
Pam Grier

**Pam Grier** (nombre artistico de **Pamela Suzette Grier**), naixida de Winston-Salem (Carolina d'o Norte) lo 26 de mayo de 1949, ye una actriz estausunidense, con una destacada carrera cinematografica en o cine estausunidense y cuantos premios recibius.

Prencipió la suya carrera en os anyos 1970, destacando a cinta *[[Foxy Brown (cinta)|Foxy Brown]]* (1974, Jack Hill), d'o subchenero dito *[[blaxploitation]]* d'o cine d'exploitation dirichiu enta espectadors de raza negra, y no estió dica 1997 cuan plegó la suya gran oportunidat cona  cinta *[[Jackie Brown (cinta)|Jackie Brown]]* de Quentin Tarantino, papel que revitalizó a suya carrera cinematografica.

## Se veiga tamién
* Cintas interpretadas por Pam Grier.

## Vinclos externos

*  Pam Grier en Internet Movie Database.
Vittoria Aganoor

**Vittoria Aganoor**, naixita de Padua (Reino lombardo-veneto, Imperio Austriaco) o 26 de mayo de 1855 y muerta en Perugia (Umbría, Reino d'Italia) o 9 d'abril de 1910, estió una poetesa, escritora y novelista italiana en luenga italiana de zaguerías d'o sieglo XIX y de prencipios d'o sieglo XIX. Su pai perteneixeba a una familia d'a nobleza d'Armenia. Encara que estió una escritora precoz y que publicó bellas obras en prosa antis d'a suya muerte, no estió dica dimpués cuan o suyo esposo publicó as suyas obras en verso, que la facioron asinas convertir-se en celebre postumament.

## Vinclos externos
János Kádár

**János Kádár**, naixito de Fiume (Imperio Austrohongaro, hue Croacia) o 26 de mayo de 1912 y muerto en Budapest (Republica popular d'Hongría, hue Hongría) o 6 de chulio de 1989, estió un politico hongaro, militant d'o Partiu Socialista Obrero d'Hongría, que ocupó o cargo de Primer ministro d'a Republica popular d'Hongría dende o 4 de noviembre de 1956 dica o 28 de chinero de 1958 y dende o 13 de setiembre de 1961 dica o 30 de chunio de 1965. D'antis mas heba estato ministro de l'Interior d'Hongría dende o 5 d'agosto de 1948 dica o 23 de chunio de 1950.

Antiparte, tamién estió Secretario cheneral d'o Partiu Socialista Obrero d'Hongría dende o 25 d'octubre de 1956 dica o 27 de mayo de 1988, convertindo-se en ixe inte en o prencipal dirichent politico d'o país.

## Vinclos externos
Sufixos en aragonés

Os **sufixos aragonés** sirven pa formar nuevas palabras.

## Lista de sufixos patrimonials en aragonés

## Sufixos cultos en aragonés

## Sufixos semicultos en aragonés

## Referencias

## Bibliografía
* David A. Pharies: *[[Diccionario Etimológico de Los Sufijos Españoles: Y de Otros Elementos Finales]]* Volumen 25 de *Biblioteca románica hispánica*. Editorial Gredos, S.A., 2002.
* Alwin Kuhn: *[[Der hocharagonesische Dialekt|El Dialecto Altoaragonés]]* (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
* Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses. (1999).
* Francho Nagore Laín: *[[Gramática de la Lengua Aragonesa]]*. Zaragoza. Mira Editores. 1989.
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.

## Se veiga tamién
*Diminutivos en aragonés.
*Sufixos cultos en aragonés.
Riudarenes

**Riudarenes** ye un municipio catalán situau en a comarca d'a Selva, provincia de Chirona y partiu chudicial de Blanes.

A suya población ye de 2.070 habitants (2009), en una superficie de 48 km² con una densidat de población de 43,13 hab/km².

## Mugas
O suyo termin municipal muga con Sils, Maçanet de la Selva, Massanes, Sant Feliu de Buixalleu y Santa Coloma de Farners.

## Demografía
Sils

**Sils** ye un municipio catalán situato en a comarca d'a Selva, provincia de Chirona y partiu chudicial de Blanes.

A suya población ye de 5.127 habitants (2009), en una superficie de 30,32 km² con una densidat de población de 169,1 hab/km².

## Mugas
O suyo termin municipal muga con Vilobí d'Onyar, Caldes de Malavella, Vidreres, Maçanet de la Selva y Riudarenes.

## Demografía
Caldes de Malavella

**Caldes de Malavella** ye un municipio catalán situato en a comarca d'a Selva, provincia de Chirona y partiu chudicial de Blanes.

A suya población ye de 6.710 habitants (2009), en una superficie de 57,3 km² con una densidat de población de 117,1 hab/km².

## Mugas
O suyo termin muga con Vidreres, Sils, Vilobí d'Onyar y Riudellots de la Selva.

## Demografía

## Molimentos
* Ilesia de Sant Istevan de Caldes de Malavella, una ilesia consagrada a Sant Istevan, en estilo romanico con tres naus y tres absides.

## Referencias
Helena Bonham Carter

**Helena Bonham Carter**, naixita de Londres (Anglaterra) o 26 de mayo de 1966, ye una actriz britanica con una destacata carrera cinematografica en o Cine britanico y cuantos premios recibitos por o suyo treballo. D'entre as suyas cintas, cal destacar *[[Howards End (cinta)|Howards End]]* (1992, James Ivory), *[[Frankenstein (cinta de 1994)|Frankenstein]]* (1994, Kenneth Branagh), *[[The Wings of the Dove (cinta)|The Wings of the Dove]]* (1997, Iain Softley), *[[Planet of the Apes (cinta de 2001)|Planet of the Apes]]* (2001, Tim Burton) u *[[Sweeney Todd: The Demon Barber of Fleet Street (cinta de 2007)|Sweeney Todd: The Demon Barber of Fleet Street]]* (2007, Tim Burton).

## Vinclos externos

*  Helena Bonham Carter en IMDb.
*  Helena Bonham Carter en Allmovie.
*  Helena Bonham Carter en Turner Classic Movies.
Lenny Kravitz

**Lenny Kravitz** (**Leonard Albert Kravitz**), naixito de Nueva York (Nueva York) o 26 de mayo de 1964, ye un cantaire, compositor, musico (guitarra, batería, harmonica, piano) y productor musical estausunidense de musica rock con una destacata carrera musical dende zaguerías d'os anyos 1980.

## Vinclos externos

* Pachina web oficial de Lenny Kravitz.
Breda

:*Iste articlo ye sobre un municipio catalán en a comarca d'a Selva; ta atros usos, se veiga *'Breda (desambigación)**''.


**Breda''' ye un municipio catalán situau en a comarca d'a Selva, provincia de Chirona y partiu chudicial de Blanes.

A suya población ye de 3.784 habitants (2009), en una superficie de 5,09 km² con una densidat de población de 743,42 hab/km².

## Mugas
O suyo termin municipal ye entre Riells i Viabrea y Sant Feliu de Buixalleu.

## Demografía

## Molimentos
* Monesterio de Sant Salvador de Breda, d'o cual se conserva lo suyo campanal d'o sieglo XI y part d'o suyo claustro en estilo romanico con una ilesia en estilo gotico.

## Referencias
Sufixo

Se denomina **sufixo** a lo morfema derivativo d'as luengas u afixo que s'adhibe dimpués d'o lexema, radíz u tema d'una palabra y debant d'os morfemas constitutivos pa anyadir-ie una información adicional. A palabra nueva formata d'esta manera se denomina palabra derivata, y a este mecanismo de fer-la "derivación".

A sufixación ye o proceso mas universal en as luengas humanas pa a formación de nuevas palabras, arredol d'o 70% d'as luengas d'o mundo la fan servir amplament, y a por o menos o 80% fan servir sufixos de bel tipo.

## Referencias

## Veyer tamién
* Sufixos en aragonés
* Sufixos nacionals d'internet SUFIXO
Santa Coloma de Farners

**Santa Coloma de Farners** ye un municipio catalán situato en a comarca d'a Selva, provincia de Chirona y partiu chudicial de Blanes.

A suya población ye de 11.739 habitants (2009), en una superficie de 70,68 km² con una densidat de población de 166,09 hab/km².

## Mugas
O suyo termin muga con Osor, Brunyola, Vilobí d'Onyar, Sils, Riudarenes, Sant Feliu de Buixalleu, Arbúcies y Sant Hilari Sacalm.

## Historia
En chunio de 942 una incursión d'hongaros trescruza lo Pireneu por o Vallespir y espulla Banyoles, Santa Coloma de Farners y o monesterio de Sant Per d'as Puellas en Barcelona, abanzando por o Baches y o Solsonés enta Leida (que alavez feba parte d'o Califato de Cordoba) y, en revlar en a suya conquiesta, torna enta lo norte por l'Urchel y la Cerdanya.

## Demografía

## Molimentos
* Monesterio de Sant Pere Cercada, un antigo monesterio d'estilo romanico d'a orden de Sant Agostín d'o sieglo XI, d'o cual se conserva la suya ilesia monastica d'os sieglos XII y XIII, a Ilesia de Sant Per de Sant Pere Cercada, consagrada a Sant Per apóstol.

## Vinclos externos

## Referencias
Brunyola

**Brunyola** (*Brunyola* en catalán y oficialment, *Bruñola* en castellano) ye un municipio catalán situato en a comarca d'a Selva y provincia de Chirona.

A suya población ye de 373 habitants (2009), en una superficie de 36,61 km² con una densidat de población de 10,19 hab/km².

## Cheografía
A localidat de Brunyola se troba situata a 247 metros d'altaria sobre o livel d'a mar.

D'o suyo termin municipal fa parte o lugar de Sant Martí Sapresa.

### Mugas
O suyo termin municipal muga con Vilobí d'Onyar y Santa Coloma de Farners.

## Demografía

## Administración
### Alcaldes

## Vinclos externos

*  Información de Brunyola en a pachina web d'o Consello Comarcal d'a Selva.
*  Información de Brunyola en a pachina web d'a Cheneralidat de Catalunya.
*  Información de Brunyola en a pachina web d'o *[[Institut d'Estadística de Catalunya]]*.
Dani Jarque

**Daniel Jarque González** mas conoixito como **Dani Jarque** (Barcelona, 1 de chinero de 1983 - Florencia, 8 d'agosto de 2009), estió un chugador de fútbol catalán. A suya posición yera d'esfensa e o suyo primer e unico equipo estió o Reial Club Deportiu Espanyol de Barcelona y o suyo filial .

Estió internacional con as seleccións d'Espanya sub-17, sub-18, sub-19, sub-20 y sub-21.

L'11 de chulio de 2010 Andrés Iniesta fació o gol que li dio a la Selección Espanyola de Fútbol a Copa d'o Mundo de Fútbol de Sudafrica 2010., iste gol fue dedicato a o suyo amigo Dani Jarque.

## Palmarés
* Campión d'Europa sub-19 de selecciones(2002).
* Copa d'o Rei. Temporada 2005–06.
* Copa de Catalunya. Temporada 2005-2006.

## Referencias
Alcamín

**Alcamín** estió una aldeya de la Comunidat de Teruel situata en lo termin de Perals y que perteneixió a la seixma d'el Campo de Visiedo.

## Historia
Fació part de la seixma d'el Campo de Visiedo. En lo fogache de 1495 la suya población yera redueita a 1 fuego.

## Toponimia
Ye un probable toponimo mozarabe, derivato de lo latín *CAMINUM* como l'aragonés *[[camín]]*, pero con articlo arabe *al* adhibito.

## Referencias

## Bibliografía
*  Antonio Gargallo Moya: *Los orígenes de la Comunidad de Teruel*, Instituto de Estudios Turolenses, 1984.
*  Antonio Ubieto Arteta: *Historia de Aragón. Los pueblos y los despoblados I*, Ed. Anubar, Zaragoza, 1984.
Las Lagunas

**Las Lagunas** estió una aldeya de la Comunidat de Daroca situada en lo termin de Alfamén u en lo termin municipal de Carinyena y que pertenexió a la seixma de Langa.

## Toponimia
Lo toponimo *Las Lagunas* ye un toponimo transparent en aragonés. En aragonés d'as comunidaz aragonesas se deciba *laguna* a un "estanyo", como podemos veyer en la Laguna de Gallocanta y en la Laguna Negra u Laguna de Bezas, y talment en Lagueruela.

En lo termin municipal de Carinyena bi ha microtoponimos evocadors d'esta aldeya como lo vértiz cheodesico *[[Lagunas (Carinyena)|Lagunas]]* y lo *santuario de la Virgen de Lagunas*.
Ferrera de Uellos Negros

:*Este articlo tracta sobre *'Ferrera de Uellos Negros**, aldeya de la [[Comunidat de Daroca]] de l'actual termin de [[Uellos Negros]]. Pa atros usos de lo toponimo **Ferrera**, veyer **Ferrera (desambigación)**.''


**Ferrera de Uellos Negros*' (en [[idioma castellano|castellano]] *Ferrera de Ojos Negros*) estió una [[aldeya]] de la [[Comunidat de Daroca]] situata en lo termin de [[Uellos Negros]] y que pertenexió a la [[seixma d'el río Xiloca]].

== Toponimia ==
Lo toponimo con [[fonetica aragonesa]] *Ferrera de Uellos Negros* se conoix por "[[Rationes decimarum Hispaniae (1279-80): Aragón y Navarra]]":


Tamién se conoixe la variant documental *Ferrata de Huellos Negros*.

Manimenos en los textos medievals cuasi siempre se troba escrito castellanizato como *Ferrera de Oios Negros*, *Ferrera de Ojos Negros''.

## Historia
Las saleras de Ferrera de Uellos Negros tenioron importancia en la Edat Meya y plegoron a estar propiedat reyal. L'aldeya de Ferrera de Uellos Negros fue destruita en 1356, a lo principio de la Guerra de los dos Peros. En l'anyo 1357 fue agregata a Uellos Negros. En l'anyo 1401 lo gubernador d'Aragón y procurador de Chuan Ferrández d'Heredia Chil Roiz de Lihori vendió Mierla y las saleras de Ferrera de Uellos Negros a la Comunidat de Daroca.

## Bibliografía
*Revista Teruel
Chris Barker

:*Ta o futbolista anglés se veiga [[Chris Barker (futbolista)]]*

**Christopher Lee Barker** (naixito o 29 de febrero de 1980), mas conoixito como **Chris #2**, ye o baixista, cantaire y compositor d'o grupo de punk politico Anti-Flag. A suya embotada de *#2*, ye por estar o segundo "Chris" in Anti-Flag dimpués de Chris Head.

## Biografía
Chris ye o fillo gran d'una familia americana de clase obrera d'a ciudat de Pittsburgh. Prou luego prencipió a intresar-se por temas politicos como o marxismo, os dreitos d'os animals u l'anarquismo. Asinas con nomás 14 anyos se fació vegano. Gracias a la activa escena punk y hardcore de Pittsburgh, Chris se convirtió con 16 anyos en un gran fan d'o grupo de punk Anti-Flag. Tres anyos dimpués, con l'albandono d'Andy Flag, l'anterior baixista, dentró a fer parti d'o grupo.
 
## Anti-Flag
En primeras actuaba como guitarrista melodico (Chris Head tanyeba o baixo), manimenos en poco tiempo se convirtió en o baixista d'o grupo, un instrumento que habió d'aprender a tanyer de tot. Con 19 anyos tanyeba as d'o disco *A New Kind of Army*, que heba estau gravato con l'anterior baixista, Andy Flag. Dos anyos dimpués amaneixió o nuevo disco d'Anti-Flag *Underground Network*, a on que Chris #2 participó activament en a composición por primera vegata.

Dimpués amaneixioron os discos *Mobilize* (2002), *The Terror State* (2003) y *For Blood And Empire* (2006).

En 2007, un anyo dimpués d'o suyo disco de mayor exito comercial *For Blood And Empire* o grupo anunció a muerte d'a chermana de Chris. Poco dimpués amaneixió o LP *A Benefit For Victims Of Violent Crime*, estando destinatos os suyos beneficios a o *Center For Victims Of Violence And Crime* (*Centro por as Victimas d'a Violencia y o Crimen*) en Pittsburg.

## Whatever It Takes
En zaguerías de l'anyo 2003 Chris #2 prencipió un prochecto con o grupo *Whatever It Takes*. O grupo de punk quitó ixe mismo anyo o suyo disco *A Fistful Of Revolution* con a discografica A-F Records. En 2006 desapareixió oficialment o grupo, tornando a adedicar-se de tot a o suyo grupo prencipal, Anti-Flag.

## Instrumentos
Tanto en o estudio como en as suyas actuacions en vivo Chris #2 fa servir baixos Fender y amplificadors Marshall. En o suyo baixo se puet leyer o mensache *This Machine Kills Fascists* (en anglés *"Ista Maquina Mata Faixistas"*, mazada de Woody Guthrie).
Futuro simple d'indicativo en aragonés

O **futuro simple d'indicativo en aragonés** expresa accions futuras como en atras luengas neolatinas. Manimenos puet tener atros emplegos.

## Formas

## Usos
Tamién se fa servir en oracions condicionals:
**Si me compras [[presco]]s [[en/ne|en]] *'mincharé***

En [[aragonés medieval]] ye bien documentau un emplego d'o futuro d'indicativo que en atras luengas se fa con o "[[present de subchuntivo]]".
*''E aquesto fagades e siades tenido fazer vos dito Johan Aznar o los vuestros o quiquiere qui las dita casa e plaça d aqui auant '''tendran''' e '''possidran''' tantas quantas vegadas las ditas casa e plaça e el dito dreyto se '''vendran''' o '''alienaran'''.''
*''Faced lo que '''kerreys***, 
**qualquiere que *'ira** por el camino somero clamado de Guermeda''

Tamién en [[aragonés belsetán|belsetán]]:
*''Aguardo que **arribarás** bien e no te caciegues.''

Y en [[aragonés benasqués|benasqués]] seguindo a l'[[adverbios temporals en aragonés|adverbio]] ''cuan'':
*''Sembra-me cuan **querrás** hasta mayo que no me verás''
*''Cuan tu **vinrás**, yo ya haré tornau.''
*''Cuan vusaltros i **anarets** ya no fará falta.''
*''Cual **arribarem*' a'l tresvío de [[Vaticielles]], dixarem el camino que va a [[La Rencllusa|la Renclusa]].*

## Referencias

## Se veiga tamién
*Futuro simple d'indicativo.
Diminutivo

O **diminutivo** ye un sufixo que matiza o significato d'una palabra d'una traza que a palabra derivata prene un significato de menor mida u de menor importancia. Por expresar una mida menor os diminutivos tamién fer-se servir en o lenguache infantil u adrezato a ninos y expresar aprecio u familiaridat. Por expresar una importancia menor os diminutivos pueden tamién fer-se servir pa ofender.

## Os diminutivos en aragonés

En aragonés o diminutivo mes usato ye -et, -eta, -etc, -etas, que substituyó a los diminutivos latinos *-ICULUM* y -*-ELLUM* que pervivioron en l'actual diminitivo -iello y en as palabras lexicalizatas rematatas en -illo/-ello (*[[conello]]*, *[[abella]]*, *[[ovella]]*, *[[perello]]*, *varello*, *[[corbella]]*), etc...

O diminutivo -ico, -ica, -icos, -icas que se fa servir en o castellano d'Aragón y Navarra y muitos puestos d'o centro-este d'Espanya no ye caracteristico ni chenuino de l'aragonés, y erroniament lo consideran tipico de l'aragonés en obras superficials dedicatas a las luengas d'Espanya on tienen una conoixencia superficial de l'aragonés u lo confunden con o castellano d'Aragón. En realidat ye propio d'o Castellano medieval o suyo uso s'estendilló en Aragón sobre tot dende o sieglo XV, un poco enantes l'aragonés deixase d'estar una luenga escrita.

## Referencias

## Bibliografía
*Francho Nagore Laín *Gramática de la Lengua Aragonesa*. Zaragoza. Mira Editores. 1989
*Diego Catalán, Alvaro Galmés de Fuentes *Las lenguas circunvecinas del castellano, cuestiones de dialectología hispano-románica*. Paraninfo.
* Anchel Conte et al. "El aragonés identidad y problemática de una lengua". Colección Aragón. Librería general.
* Chabier Tomás Arias. *El aragonés del "biello Sobrarbe*. Instituto de Estudios Altoaragoneses, 1999. ISBN 84-8127-095-4
*Javier Terrado Pablo "La lengua de Teruel a fines de la edad media". Instituto de Estudios Turolenses, 1991.
Diminutivos en aragonés

Os **[[diminutivo]]s en [[Idioma aragonés|aragonés]]**, en latín, en as luengas neolatinas y en muitas atras sirven pa matizar o significau y indicar menor mida u importancia.

En aragonés o diminutivo mes usau ye -et, -eta, -etc, -etas, que substituyó a los diminutivos latinos *-ELLUM* y *-ICULUM* que pervivioron en l'actual diminitivo -iello y en as palabras lexicalizadas rematadas en -illo/-ello (*[[conello]]*, *[[abella]]*, *[[ovella]]*, *[[perello]]*, *[[varello]]*, *[[corbella]]*), etc...

O diminutivo -ín, -ina, -ins, -inas tien una valor diminutiva mes acentuada que *-et*: "fabolina", "gatolins", "pichín", etc...

O sufixo -ot, -ota, -oz, -otas puet tener matiz diminutivo: *chicot*, *pobrot*.

O sufixo -ón, -ona, -ons, -onas tien valor diminutiva pero tamién puede tener-ne de peyorativa: *animalón*, *chicotón*, *tozalón*, etc...

O diminutivo -ico, -ica, -icos, -icas que se fa servir en o castellano d'Aragón y Navarra y muitos puestos d'o centro-este d'Espanya no ye caracteristico de l'aragonés, y erroniament lo consideran tipico de l'aragonés en obras superficials dedicadas a las luengas d'Espanya a on tienen una conoixencia superficial de l'aragonés u lo confunden con o castellano d'Aragón. En realidat ye propio de part d'o castellano y de l'aragonés medievals tardanos y o suyo uso s'estendilló en o sud d'Aragón sobre tot dende o sieglo XV, un poco antes l'aragonés deixase d'estar una luenga escrita.

## Bibliografía
*  Francho Nagore Laín: *[[Gramática de la Lengua Aragonesa]]*. Zaragoza. Mira Editores, 1989.
*  Diego Catalán, Alvaro Galmés de Fuentes: *Las lenguas circunvecinas del castellano, cuestiones de dialectología hispano-románica*. Paraninfo.
*  Anchel Conte et al.: *[[El aragonés identidad y problemática de una lengua]]*. Colección Aragón. Librería general.
*  Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses, 1999. ISBN 84-8127-095-4
*  Javier Terrado Pablo: *La lengua de Teruel a fines de la Edad Media*. Instituto de Estudios Turolenses, 1991.

## Se veiga tamién
* Diminutivo.
Pasau pluscuamperfecto de subchuntivo en aragonés

O **Pasau pluscuamperfecto de subchuntivo en aragonés** y atras luengas neolatinas se fa servir en ciertas oracions condicionals.

En aragonés medieval se feba servir o verbo *ser* como verbo auxiliar d'as formas composadas d'os verbos de movimiento, verbos pronominals, y verbos *ser*, *[[verbo estar-ser|estar]]*, *naixer* y *morir*, y se documenta l'uso de formas d'o pasau de pluscuamperfecto de subchuntivo con *fuese*, *fuesen*, etcetera:

## Referencias

## Se veiga tamién
*Pasau pluscuamperfecto de subchuntivo.
Condicional simple en aragonés

O **condicional simple en aragonés** ye un tiempo que se fa servir en oracions condicionals como en as atras luengas neolatinas y en anglés.

En as luengas romances occidentals deriva d'o infinitivo seguiu por o imperfecto d'o verbo *haber*.

En aragonés teoricament daría formas en *-areba*, *-eriba*, *-iriba*, un tipo de condicional semellant a lo que que se da en aragonés tensín (que fa *-arba*, *-erba*, *-irba*). Manimenos en aragonés escrito tamién se fa servir muito a forma muito mes cheneral en *-aría*, *-ería*, *-iría* porque as formas en *-arba* son prou locals y no ye bien documentau que d'antes se fese servir en tot l'Alto Aragón, (bi ha indicios que talment s'emplegase en a Tierra de Biescas u o Sarrablo).

## Se veiga tamién
*Condicional simple.
Sintaxi d'oracions con infinitivo en aragonés

A **sintaxi d'oracions con infinitivo en aragonés** presenta unas peculiaridaz destacables.

Un tipo d'oración tipica d'o latín y que conserva l'aragonés consiste en que o "subchecto lochico" d'o infitivo amaneix como acusativo (en latín) u como complemento directo (en aragonés). Eixemplos:
**Lo viyó *'salir** d'a [[casa]]''.

En as [[perifrasis factitivas en aragonés|perifrasis factitivas]] de verbos transitivos dezaga d'o verbo tipo ''fer'' o [[infinitivo simple en aragonés|infinitivo]] tien como [[subchecto gramatical|subchecto]] un [[complemento indirecto]]. Eixemplo:
*''Nusatros li faríanos **leyer** o [[libro]]''.

O [[infinitivo simple en aragonés|infinitivo simple]] va dezaga d'a preposición ''de'' dezaga de bella locución verbal u verbos tipo ''permitir'', ''fer goyo''. Eixemplos:
*''Agora nos toca **de** pagar a nusatros.''
*''A Lois, le faría goyo **de** quedar-se.''
*''Yera una [[tronada]] que ya feba miedo **de** sentir-la.''
*''le preba bien **de** vivir en a [[montanya]].''

Un d'os pocos autors que han parau cuenta d'esta estructura ye [[Chabier Tomás Arias]], en especial en os [[verbos volitivos en l'aragonés|verbos volitivos]], comparando con emplegos que tamién se documentan en catalán, occitán y francés.
*''Yo no decicié **de** parrir.''
*''No me vaga **de** bahar.''
*''Manyana ya me vagará **de** fregar''.
****o*', con este nevazo tan gran ya nos vagará **d**'asperar*.


Ye de destacar que permaneixe mesmo cuan os verbos chenuínament aragoneses son substituitos por verbos propios d'o castellano en as zagueras pervivencias d'a luenga aragonesa:
**No le cuaha **de** venir t'aquí*.
**No le gusta **de** rondar.*

== Referencias ==


== Bibliografía ==
* [[Chabier Tomás Arias]]: *El aragonés del Biello Sobrarbe*. Instituto de Estudios Altoaragoneses, 1999. ISBN 84-8127-095-4.
* [[Jesús Cantera]] y [[Eugenio de Vicente]]: *Gramática francesa*. [[Editorial Cátedra, S.A.]], 1999.
* *Gramática francesa*. [[Larousse Editorial, S.A]], 2000.
* *Gramática francesa*. [[Larousse Editorial, S.A]], 2014.
* [[Fernando Blas Gabarda|BLAS GABARDA, Fernando]] y [[Fernando Romanos Hernando|ROMANOS HERNANDO, Fernando]], *Diccionario Aragonés: Chistabín-Castellano''; Gara d'Edizions. Zaragoza, 2008. ISBN978-84-8094-061-0

## Se veiga tamién
*Oracions completivas infinitivas en francés.
*Infinitivo simple en francés.
*Preposicions en francés.

## Vinclos externos
*Explicacions de sintaxi en Charrando.com